OpenLLM-France/wikimedia huggingface dataset:
# Andrea Bartolini

Andrea Bartolini (Imola, 4 de novembre de 1968) és un ex-pilot de motocròs italià, Campió del Món de 500cc el 1999 (amb una Yamaha de l'equip de Michele Rinaldi) i dues vegades guanyador del Motocross des Nations com a membre de l'equip italià. També assolí l'èxit al mundial de MX2 el 2003 (anomenat encara 125cc), acabant-hi tercer.
Bartolini ha estat l'únic italià en guanyar el Mundial en la categoria de 500cc, actualment reconvertida a MX3. L'any 2007 fou designat entrenador de la selecció estatal de motocròs i de supermoto (disciplina que també havia practicat, amb resultats discrets), i el mateix any fou fitxat per Husqvarna com a responsable de desenvolupament dels seus nous models de motocròs.

## Palmarès en motocròs

| Any | Motocicleta | Campionat del Món | Campionat del Món | Campionat del Món | MXDN |
| Any | Motocicleta | 500cc | 250cc | 125cc | MXDN |
| 1989 | Honda | - | - | 5è | |
| 1990 | Honda | - | - | 4t | |
| 1991 | Honda | - | - | 5è | |
| 1992 | Honda | - | - | 6è | |
| 1993 | Honda | - | - | 6è | |
| 1994 | Yamaha | - | 11è | - | |
| 1995 | Yamaha | - | 7è | - | |
| 1996 | Yamaha | - | 6è | - | |
| 1997 | Yamaha | 5è | - | - | |
| 1998 | Yamaha | 5è | - | - | |
| 1999 | Yamaha | 1r | - | - | 1r |
| 2000 | Yamaha | 4t | - | - | |
| 2001 | Husqvarna | 8è | - | - | |
| 2002 | Honda | 5è | - | - | 1r |
| | | 650cc | Mx GP | 125cc | |
| 2003 | Yamaha | - | - | 3r | |
| Total títols | Total títols | 1 | 0 | 0 | 2 |
* ↑ La classificació consignada a MXDN fa referència a la posició final obtinguda per l'equip estatal

## Referències

* ↑ «Andrea Bartolini» (PDF) (en francès). memotocross.fr. [Consulta: 6 gener 2020].
* ↑ «Profile - Andrea Bartolini» (en anglès). bestsports.com.br. [Consulta: 6 octubre 2010].

## Enllaços externs

* Vídeo de Bartolini pilotant el 2009 (italià)
* Imatge de Bartolini amb la Yamaha el 2003 Arxivat 2016-03-03 a Wayback Machine.
Campions del Món de MX3$^1$ :
1952 - Leloup
1953 - Mingels
1954 - Mingels
1955 - Draper
1956 - Archer
1957 - Nilsson
1958 - Baeten
1959 - Lundin
1960 - Nilsson
1961 - Lundin
1962 - Tibblin
1963 - Tibblin
1964 - Smith
1965 - Smith
1966 - Friedrichs
1967 - Friedrichs
1968 - Friedrichs
1969 - Åberg
1970 - Åberg
1971 - De Coster
1972 - De Coster
1973 - De Coster
1974 - Mikkola
1975 - De Coster
1976 - De Coster
1977 - Mikkola
1978 - Mikkola
1979 - Noyce
1980 - Malherbe
1981 - Malherbe
1982 - Lackey
1983 - Carlqvist
1984 - Malherbe
1985 - Thorpe
1986 - Thorpe
1987 - Jobé
1988 - Geboers
1989 - Thorpe
1990 - Geboers
1991 - Jobé
1992 - Jobé
1993 - Martens
1994 - Hansson
1995 - Smets
1996 - King
1997 - Smets
1998 - Smets
1999 - Bartolini
2000 - Smets
2001 - Everts
2002 - Everts
2003 - Smets
2004 - Demaria
2005 - Breugelmans
2006 - Demaria
2007 - Demaria
2008 - Breugelmans
2009 - Renet
2010 - Campano
2011 - Bill
2012 - Walkner
2013 - Gerčar :
$^1$Del 1957 al 2002, era el Campionat del Món de Motocròs 500cc, 650cc el 2003 i MX3 d'ençà del 2004 (en cursiva, els Campionats d'Europa previs al mundial). :
# Docking station

Una docking station és un dispositiu perifèric d'ordinador, dissenyat per poder utilitzar un portàtil de manera similar a un ordinador de sobretaula. Inclou les connexions necessàries per a poder connectar els perifèrics més comuns (ratolí, la impressora, ...) i, normalment, també una pantalla addicional i un anti-robatori.
* Docking Station buida.
* Connexió d'un ordinador portàtil Dell.

## Vegeu també

* Connector dock
# Chomu

Chomu fou una thikana —una mena d'estat tributari protegit— feudatària de Jaipur. Fou concedida vers el 1550 pel raja Prithviraj Singh I de Jaipur al seu quart fill Rao Gopalji.

## Llista de governants

* Rao Gopal Singh vers 1550
* Thakur Nathu Singh (fill)
* Dos o més successors desconeguts
* Thakur Karan Singh
* Thakur Mohan Singh vers 1728
* Thakur Jodh Singh vers 1760
* Thakur Raghunat Singh
* Thakur Ranjit Singh vers 1800
* Thakur Kishan Singh vers 1814
* Un successor desconegut
* Thakur Lakshman Singh ?-1862
* Rao Bahadur Thakur Govind Singh Bahadur (adoptat) 1862-1900
* Thakur Devi Singh 1900-després de 1931
* Thakur Raj Singh, fins a 1949

## Referències

* Genealogia per H, Soszynski Arxivat 2010-02-13 a Wayback Machine.
# Antonio Remón Zarco del Valle y Huet

Antonio Remón Zarco del Valle y Huet (l'Havana, 30 de maig de 1785 - Madrid, 20 d'abril de 1866) va ser un militar, enginyer i escriptor espanyol.

## Biografia

Va exercir durant set dies al març de 1820 la cartera de ministre de la Guerra de forma interina. Posteriorment fou Ministre de Marina d'octubre de 1833 a gener de 1834 amb Francisco Cea Bermúdez i de Guerra fins a novembre de 1834 amb Francisco Martínez de la Rosa. Va ser senador per la província de Màlaga de 1838 a 1841, i després senador vitalici de 1845 a 1846. En 1822 va ser president de la Diputació de Catalunya. Membre fundador de la Reial Acadèmia de Ciències Exactes, Físiques i Naturals en 1847, va ser el seu primer president en 1848; acadèmic de la Reial Acadèmia de Belles Arts de San Fernando, així com soci de l'Ateneu de Madrid. Entre els títols que va obtenir es trobava el de Cavaller del Toisó d'Or.

## Referències

* ↑ Ovilo y Otero, 1859, p. 236-237.

## Bibliografia

* Ovilo y Otero, Manuel. «Zarco del Valle (Excmo. Sr. D. Antonio Remon)». A: Manual de Biografía y de bibliografía de los escritores españoles del siglo XIX. II. París: Librería de Rosa y Bouret, 1859, p. 236-237.

## Enllaços externs

* Fitxa del Senat
# Epipló major

L'epipló major (o, rarament, com a epipló gastrocòlic o epíploon major o oment major) és un gran plec de peritoneu visceral en forma de davantal que penja de l'estómac. És el major dels epiplons. S'estén des de la curvatura més gran de l'estómac, passa per davant del còlon transvers i després, la major part, penja davant de l'intestí prim, situant-se en la part posterior de la paret abdominal. L'epipló major és més gran que l'epipló menor, que penja des del fetge fins a la curvatura menor. El terme anatòmic comú "epiploic" deriva d'"epíploon", del grec epipleein, que significa flotar o navegar, ja que l'epipló major sembla flotar sobre la superfície dels intestins. És la primera estructura observada quan s'obre la cavitat abdominal per davant.

## Referències

* ↑ Termcat
* ↑ Drake, Richard L., et al., Gray's anatomy for students, Philadelphia, PA: Churchill Livingstone/Elsevier, 2010. Print.
# Cap de l'Estat Major de la Defensa

«Cap de l'Estat Major de la Defensa» té aquests significats:
* Cap de l'Estat Major de la Defensa (Austràlia)
* Cap de l'Estat Major de la Defensa (Canadà)
* Cap de l'Estat Major de la Defensa (Espanya)
* Cap de l'Estat Major de la Defensa (França)
* Cap de l'Estat Major de la Defensa (Ghana)
* Cap de l'Estat Major de la Defensa (Nova Zelanda)
* Cap de l'Estat Major de la Defensa (Nigèria)
* Cap de l'Estat Major de la Defensa (Regne Unit)
* Cap de l'Estat Major de la Defensa (Sierra Leone)
* Cap de l'Estat Major de la Defensa (Singapur)
* Cap de l'Estat Major de la Defensa (Sri Lanka)
* Cap de l'Estat Major de la Defensa (Israel)

## Vegeu també

* President de la Junta de Caps de l'Estat Major dels Estats Units
# Anfímikha

Anfímikha (en rus: Анфимиха) és un poble de l'óblast de Vladímir, a Rússia, segons el cens del 2010 tenia 4 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Dodonaea

Dodonaea és un gènere de plantes amb flors de la família Sapindaceae. Té unes 70 espècies originàries de les regions tropicals, subtropicals i temperades càlides d'Àfrica, the Amèrica, sud d'Àsia i Australàsia. La major diversitat en espècies es troba a Austràlia.
El gènere prové del nom der Rembert Dodoens, també conegut com a Rembertus Dodonaeus.
Són arbusts i petits arbres que arriben a fer 5 m d'alt. Les fulles són alternades simples o pinnades. Les flors es fan en curts raïms. El fruit és una càpsula, sovint amb dues o tres ales.

## Taxonomia

* Dodonaea adenophora Miq.
* Dodonaea amblyophylla Diels
* Dodonaea angustifolia L.f.
* Dodonaea angustissima DC.
* Dodonaea aptera Miq. - Coast Hop-bush (Oest d'Austràlia)
* Dodonaea attenuata A.Cunn.
* Dodonaea baueri Endl.
* Dodonaea bilobaJ.G.West
* Dodonaea boroniifolia G.Don
* Dodonaea bursariifolia F.Muell.
* Dodonaea caespitosa Diels
* Dodonaea camfieldii Maiden & Betche
* Dodonaea ceratocarpa Endl.
* Dodonaea concinna Benth.
* Dodonaea coriacea (Ewart & O.B.Davies) McGill.
* Dodonaea cuneata Sm.
* Dodonaea divaricata Benth.
* Dodonaea ericifolia G.Don
* Dodonaea ericoides Miq.
* Dodonaea falcataJ.G.West
* Dodonaea filifoliaHook.
* Dodonaea filiformis Link
* Dodonaea glandulosaJ.G.West
* Dodonaea hackettiana W.Fitzg.
* Dodonaea heteromorphaJ.G.West
* Dodonaea hexandra F.Muell.
* Dodonaea hirsuta Maiden & Betche
* Dodonaea humifusa Miq.
* Dodonaea humilis Endl.
* Dodonaea inaequifolia Turcz.
* Dodonaea intricataJ.G.West
* Dodonaea lanceolata F.Muell.
* Dodonaea larreoides Turcz.
* Dodonaea lobulata F.Muell.
* Dodonaea macrossanii F.Muell. & Scort.
* Dodonaea madagascariensis Radlk.
* Dodonaea megazyga F.Muell.
* Dodonaea microzyga F.Muell.
* Dodonaea multijuga G.Don.
* Dodonaea oxyptera F.Muell.
* Dodonaea pachyneura F.Muell.
* Dodonaea peduncularis Lindl.
* Dodonaea petiolaris F.Muell.
* Dodonaea physocarpa F.Muell.
* Dodonaea pinifolia Miq.
* Dodonaea pinnata Sm.
* Dodonaea platyptera F.Muell.
* Dodonaea polyandra Merr. & L.M.Perry
* Dodonaea polyzyga F.Muell.
* Dodonaea procumbens F.Muell.
* Dodonaea ptarmicifolia Turcz.
* Dodonaea rhombifolia N.A.Wakef.
* Dodonaea rigida J.G.West
* Dodonaea rupicola C.T.White
* Dodonaea serratifolia McGill.
* Dodonaea sinuolata J.G.West
* Dodonaea spatulata Sm.
* Dodonaea stenophylla F.Muell.
* Dodonaea stenozyga F.Muell.
* Dodonaea subglanduliferaJ.G.West
* Dodonaea tenuifolia Lindl.
* Dodonaea tepperi F.Muell. ex Tepper
* Dodonaea triangularis Lindl.
* Dodonaea trifida F.Muell.
* Dodonaea triquetra J.C.Wendl.
* Dodonaea truncatiales F.Muell.
* Dodonaea uncinata J.G.West
* Dodonaea vestita Hook.
* Dodonaea viscosa Jacq. (Pantropical)
# Chloe Wilcox

Chloe Wilcox (nascuda el 20 de desembre de 1986, Carlisle) és una jugadora de waterpolo britànica. Va competir per a Gran Bretanya al Torneig femení de waterpolo dels Jocs Olímpics de 2012. Est va ser el primer equip femení de waterpolo de Gran Bretanya. També va representar Gran Bretanya als Campionats Mundials de 2013. Juga per al club català CN Mataró a la Divisió d'Honor de Waterpolo.

## Referències

* ↑ «Chloe Wilcox Bio, Stats, and Results». Arxivat de l'original el 2012-12-16. [Consulta: 25 juny 2016].
* ↑ «Chloe Wilcox». Arxivat de l'original el 2012-07-23. [Consulta: 9 setembre 2012].
* ↑ «London 2012: Great Britain water pol teams announced». BBC, 25-06-2012 [Consulta: 9 setembre 2012].
* ↑ «Els resultats de les dones». Arxivat de l'original el 2013-08-04. [Consulta: 8 març 2017].
* ↑ http://www.rfen.es/publicacion/waterpolo/asp/goleadores.asp?c=309 Arxivat 2014-05-08 a Wayback Machine. (Consultat 7 maig 2014.)
# Arcedo

Arcedo o Arcediello fou un lloc disputat entre el consell de Terol i el Regne de València. No es coneix la seua ubicació exacta però probablement es troba en l'actual terme municipal de Mosquerola.

## Història

El 5 d'octubre de 1203 Pere el Catòlic donà a Arnau de Palacín el castell de Bos i Val d'Ursera, mencionant-hi una Açeneda:
| « | de Penna Golosa usque ad Fossas de Meo Cide, de Fossas de Meo Cide usque ad rigum Sicum de illa Moscarola et sicut tenet rigus Sicus usque ad Focem de Campo de Açeneda, et de Osea | » |
Arcediello és un topònim referit a un lloc entre Terol i Castelló conquistat en 1216 pel rei Sanç el Fort de Navarra juntament amb Ledo o Aledo, Olocau, Mallo, Peña del Arañonal i Puertomingalvo. En 1213 el rei Pere el Catòlic donà el castell de Cuella als templers, mencionant-hi una Arzeda:
| « | et ex alia parte usque Xodos et inde an Pinnam Gulosam, toto campo de Arzeda intus stante sicut rivus siccus ipsum dividit | » |
En 1251 és citada com a Arçedolo quan Guillem d'Anglesola dona carta de poblament a Vistabella:
| « | et de Penna Rubea ascendit usque ad Talayam altam que est inter locum qui vocatur Arçedol et castro de Boyo, et de Talaia alta vadit serra serra vadit ad Monteleoni, et de Monteleoni vadit ad Arçedolum, et de Arçedolo vadit carraria carraria usque in fundo de illo loco vocatur Mosquerola | » |
Arcedo va poder estar a la ribera del riu de Montlleó, i s'ha suggerit que pot correspondre amb l'actual santuari de la Mare de Déu de l'Estrella.En 1261 els Furs de València assenyalen Arçedo com una de les fronteres del Regne de València:
| « | axí com parteix ab Montroyg, e ix al riu de les Truytes, que és prop de la Gleziola; e axí com va a Arçedo e a Ledo, los quals son dintre el dit regne; e axí com va a la Musquerola | » |
Segons A. Colon i A. Gargallo en 1970 Arcedo era un lloc actualment desaparegut de terme de Villafranca. La remodelació posterior de les fronteres d'estos llocs va deixar esta zona dins de la jurisdicció del Consell de Terol, que a canvi va acceptar que Xèrica, el Toro i Pina quedaren dins del Regne de València.

## Toponímia

Encara que alguns el relacionen que la paraula castellana arce (auró)), amb el sentit de 'bosc d'aurons', no és segur, ja que també pot provindre de "arto", com en el cas de "Artieda". A més, tant en castellà com en aragonès medieval de la zona, auró s'escrivia "ácer(e)".

## Bibliografia

* Enric Guinot: Els límits del Regne, el procés de formació territorial del País Valencià medieval (1238-1500). Edicions Alfons El Magnànim, 1995
# Blessing

Blessing és una concentració de població designada pel cens dels Estats Units a l'estat de Texas. Segons el cens del 2000 tenia 861 habitants.

## Demografia

Segons el cens del 2000, Blessing tenia 861 habitants, 300 habitatges, i 230 famílies. La densitat de població era de 163,8 habitants per km².
Dels 300 habitatges en un 39,7% hi vivien nens de menys de 18 anys, en un 64,3% hi vivien parelles casades, en un 8,7% dones solteres, i en un 23,3% no eren unitats familiars. En el 20,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,36.
Per edats la població es repartia de la següent manera: un 32,2% tenia menys de 18 anys, un 9,2% entre 18 i 24, un 26,5% entre 25 i 44, un 18,7% de 45 a 60 i un 13,5% 65 anys o més.
L'edat mediana era de 32 anys. Per cada 100 dones de 18 o més anys hi havia 102,8 homes.
La renda mediana per habitatge era de 22.989 $ i la renda mediana per família de 27.431 $. Els homes tenien una renda mediana de 25.833 $ mentre que les dones 30.288 $. La renda per capita de la població era de 10.980 $. Aproximadament el 26% de les famílies i el 24,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blessing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Blessing». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Apogon cantoris

Apogon cantoris és una espècie de peix de la família dels apogònids i de l'ordre dels perciformes.

## Hàbitat

És una espècie marina.

## Distribució geogràfica

Es troba a l'oest del Pacífic central: Indonèsia.

## Referències

* ↑ AQUATAB.NET
* ↑ The Taxonomicon (anglès)
* 1 2 FishBase (anglès)

## Bibliografia

* Bleeker, P. 1851. Bijdrage tot de kennis der ichthyologische fauna van Riouw. Natuurkd. Tijdschr. Neder. Indië v. 2: 469-497.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Eleccions al Parlament del Regne Unit de 1966

Les eleccions al Parlament del Regne Unit de 1966 es van celebrar el 31 de març de 1966. Va guanyar per una gran majoria el Partit Laborista de Harold Wilson.

## Resultats

| Partit | Líder | Vot popular | % | Escons | Canvi (de 1966) |
| Partit Laborista | Harold Wilson | 13.096.629 | 48,0% | 364 | +48 |
| Partit Conservador | Edward Heath | 11.418.455 | 41,9% | 253 | -52 |
| Partit Liberal | Jo Grimond | 2.327.457 | 8,5% | 12 | +3 |
| Partit Nacional Escocès | Arthur Donaldson | 128.474 | 0,5% | 0 | |
| Plaid Cymru | Gwynfor Evans | 62.071 | 0,2% | | |
| Republicans independents | | 62.782 | 0,2% | | |
| Comunistes | John Gollan | 62.092 | 0,2% | | |
| Partit Republicà Laborista | Gerry Fitt | 26.292 | 0,1% | 1 | - |
| Nacionalista | Eddie McAteer | 22.167 | 0,1% | | |

## Referències

* F. W. S. Craig, British Electoral Facts: 1832-1987
* Resultats electorals al Regne Unit: 1885-1979Arxivat 2012-01-30 a Wayback Machine.
# Anfibia

Anfibia és una revista digital de cròniques i relats de no-ficció impulsada per la Universidad Nacional de General San Martín (Buenos Aires). Va néixer el 14 de maig de 2012 com a acció del projecte Lectura Mundi de la universitat, amb el suport de la Fundació Gabriel García Márquez per al Nou Periodisme Iberoamericà. El nom neix a partir de la voluntat de la revista d'unir la producció acadèmica i la narrativa periodística. Hi col·laboren autors com Julio Villanueva Chang, Martín Caparrós, Leila Guerriero i Juan Pablo Meneses. Anfibia parteix de precedents de periodisme narratiu a Amèrica Llatina com Gatopardo, Etiqueta Negra i El Malpensante. Encara que inicialment els seus impulsors es plantegessin publicar-la en paper, la seva inviabilitat va fer-los apostar pel model digital. El setembre de 2012 va rebre una mitjana de 35.000 visites mensuals.

## Referències

* 1 2 3 4 5 6 7 Rodríguez Rodríguez, Jorge Miguel; Albalad Aiguabella, José María. «El periodismo narrativo en la era de internet». A: Crónica y mirada. Madrid: Libros del KO, 2013, pp. 85 - 121. ISBN 978-84-16001-01-9.

## Enllaços externs

* Anfibia - Lloc web oficial
Viccionari
# Devario assamensis

Devario assamensis és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a Assam (Índia).

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Antonio Alonso Gutiérrez

Antonio Alonso Gutiérrez (Almoradí, 1933-2018) fou un polític valencià, alcalde d'Almoradí i diputat a les Corts Valencianes.

## Trajectòria

Va fer estudis primaris a Almoradí i es va dedicar a la seva pròpia empresa, Edijar SA. Va ser alcalde d'Almoradí de 20 de març de 1972 fins al 29 d'abril del 1977. També formà part del comitè executiu de la Cambra de Comerç d'Alacant i fou vicepresident de l'Associació Provincial d'Arts Gràfiques.
A les eleccions generals espanyoles de 1982 formà part de les llistes d'Alianza Popular, però no fou escollit. Fou escollit alcalde d'Almoradí a les eleccions municipals espanyoles de 1983 i simultàniament diputat a les eleccions a les Corts Valencianes de 1983. Va participar en les lluites internes del partit entre Rafael Maluenda Verdú i Juan Antonio Montesinos García. En 1987 fou nomenat president comarcal d'AP a la Vega Baixa i només es va presentar a les eleccions municipals, de manera que va revalidar l'alcaldia novament en les eleccions de 1991 i 1995. El 1995 deixà un temps l'alcaldia perquè va patir un accident vascular cerebral. A les eleccions municipals de 1999 ja no es presentà. També fou diputat de la Diputació d'Alacant entre 1987 i 1991 i entre 1995 i 1999.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.24-25. ISBN 9788495484802.
* ↑ Antonio Alonso Gutierrez a almoradi1829
# Cal Fuster (les Pallargues)

Cal Fuster és un edifici del poble de les Pallargues, al municipi dels Plans de Sió (Segarra) que forma part de l'Inventari del Patrimoni Arquitectònic de Catalunya. És una casa situada al carrer de l'Església, fent cantonada amb el carrer Prat de la Riba.

## Descripció

Tot i que l'entrada principal està situada al carrer de l'Església, com a element destacable, cal mencionar la façana que dona al carrer Prat de la Riba, davant el castell de les Pallargues amb planta baixa i dues plantes superiors, i coberta a dues aigües. Aquesta façana està realitzada amb paredat estucat a la planta baixa, i amb paredat i aplacat de pedra pintat a les plantes superiors, destacant unes amples motllures decoratives realitzades amb rajoles de fang pintades. A la planta baixa trobem tres finestres, una de central de majors dimensions i dues de laterals de menors dimensions, totes elles cobertes per reixes de ferro forjat.
A la primera planta trobem la presència d'un balcó corregut, amb tres obertures a l'exterior, del qual s'ha de destacar el treball decoratiu que presenta la barana, amb formes curvilínies. A la segona planta trobem tres finestres de mitjanes dimensions, possiblement corresponents a les golfes. Cal mencionar que totes les obertures d'aquesta façana estan decorades al seu voltant per una franja de maó pintat. Finalment al nivell de la coberta hi ha una cornisa que la ressegueix amb la presència de tres petits pinacles a la part central.

## Referències

* 1 2 3 «Casa a la plaça del Castyell - Cal Fuster». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Arantzabela

Arantzabela és un barri de la ciutat de Vitòria. Té una població de 1.667 habitants (2008). Situat a l'est de la ciutat, limita a l'oest amb Aranbizkarra i a l'est amb Salburua. Al barri hi ha una ikastola que està en funcionament des del curs 1983- 1984.

## Etimologia

Arantzabela apareix ja en el segle xviii sota les formes Aransabela i Aranzabela. La filòloga alabesa Elena Martinez de Madina creu que el nom prové d'aran (pruna) i sabela (ventre, o en castellà hondonada).

## Referències

* ↑ MARTINEZ DE MADINA, ELENA. Geu aldizkaria. Gasteiz: 2009, 196. alea, 15. orr. ISSN 1133-0988

## Enllaços externs

* Web de l'ikastola d'Arantzabela Arxivat 2013-06-13 a Wayback Machine.